Аль-Акса мечити

Аль-Масжид аль-Акса (ар. ٱلْمَسْجِدُ ٱلْأَقْصَىٰ‎) — дүйнөдөгү эң ири мечиттердин бири жана Исламда мусулмандар зыярат кылууну максат кылган үч ыйык мечиттин бири. Ислам пайгамбары Мухаммед айткандай, бул мечиттерге атайын сапарга чыгууга болотАль-Бухари (1132) жана Муслим (1397) риваят кылган. Текст аль-Бухариники.. Ошондой эле, ал Исламдагы алгачкы эки кыбыланын биринчиси. Мечит Палестинанын Иерусалим шаарындагы Эски шаардын ичинде жайгашкан. Ал дубал менен курчалган бүтүндөй аймакты камтыйт жана Эски шаардын түштүк-чыгыш бурчундагы ошол дубалдын ичиндеги бардык нерсенин жалпы аталышы болуп саналатالمسجد الأقصى أولى القبلتين وثالث الحرمين - قناة الجزيرة .

Анын жалпы аянты болжол менен 144 000 чарчы метрди түзөт жана Асканын күмбөзү, Аль-Кибли мечити, Марвани мечити, Баб ар-Рахма намазканасы сыяктуу 200гө жакын тарыхый жана диний эстеликти камтыйт. Аль-Акса мечити "Мориа" деп аталган чакан дөңсөөдө жайгашкан, ал эми анын так ортосундагы Аска (таш) бул дөңсөөнүн эң бийик жери болуп эсептелет.

Аль-Акса мечити Куранда эскерилет:  

 Аталышынын мааниси 
Аль-Акса мечитинин бир нече маанилүү аталышы бар, анын негизги үчөөнү атап өтсөк болот:

 Аль-Масжид аль-Акса: "Акса" сөзү "эң алыскы" дегенди билдиретالمعجم الوسيط: معنى أقصى. . Ал Меккедеги Харам мечитинен алыс жайгашкандыктан жана Мекке шаарынын тургундары үчүн зыярат кылууга боло турган жер жүзүндөгү эң алыскы ыйык жай болгондуктан ушундай аталганالجامع لأحكام القرآن، القرطبي، تفسير سورة الإسراء. . Ислам ишеними боюнча, бул аталышты Аллах Куранда, "Исра" сүрөсүнүн 1-аятында берген.

 Аль-Байт аль-Мукаддас: "Ыйык (же тазаланган, куттуу) үй" деген маанини билдирет. Мусулман аалымдары жана акындары бул аталышты көп колдонушкан. Имам Ибн Хажар аль-Аскалани айткандай:Абд аль-Гани ан-Наблуси "аль-Хадра аль-Унсия фи-р-Рихла аль-Кудсия" китебинде, 151-б. келтирген.
Котормосу:Биз Ыйык Үйгө келдик,Жоомарттын бейиш сымал меймандостугуна.

 Байт аль-Макдис: Бул "Аль-Масжид аль-Акса" деп атала электе кеңири колдонулган аталыш. Бул аталыш Пайгамбардын көптөгөн хадистеринде кездешет. Мисалы, Исра жана Мираж окуясы тууралуу айтып жатып:
Котормосу:Андан соң мен жана Жебирейил (ага тынчтык болсун) Байт аль-Макдиске кирип, ар бирибиз эки рекеттен намаз окудук.Аль-Байхаки, "Далаил ан-Нубувва", Абу Саид аль-Худриден риваят, 2-том, 390-б.

 Шилтемелер